पल-पल और कण-कण में बिखरे हुए हैं जीवन के सबक
अपने प्रियजन की मृत्यु जितनी पीड़ा देती है, दाह संस्कार उससे भी ज्यादा सताता है। चिता की अग्नि सिर्फ जलती ही नहीं, बोलती भी है। उसे आंखों से सुना जा सकता है। जीते जी श्मशान जाने का सौभाग्य सबको नहीं मिलता। जब हम किसी औरPt. Vijayshankar Mehta's column - Lessons of life are scattered in every moment and every particle
अपने प्रियजन की मृत्यु जितनी पीड़ा देती है, दाह संस्कार उससे भी ज्यादा सताता है। चिता की अग्नि सिर्फ जलती ही नहीं, बोलती भी है। उसे आंखों से सुना जा सकता है। जीते जी श्मशान जाने का सौभाग्य सबको नहीं मिलता। जब हम किसी और की अंतिम यात्रा में शामिल हों तो वहां से खाली हाथ मत लौटिएगा।
वहां पल-पल और कण-कण में जीवन का सबक बिखरा है। अच्छे-अच्छों को वहां बेज़ार जिंदगी की बेबस तस्वीरें नजर आने लगती हैं। तब समझ आता है कि भीगी पलकों में आंसू ही नहीं सपने भी बसते हैं। हिन्दुओं ने मनुष्य जीवन को कुछ अनूठे शब्द दिए हैं। दाह के साथ संस्कार बोला जाना।
इसका मतलब यह है कि जब किसी की देह विसर्जित हो, तो हम अपनी आत्मा को और टटोलें। देह सबकी फूटेगी, आत्मा देहांतर करेगी, यही दाह-संस्कार का संदेश है। किसी ने ठीक ही कहा है हर मृत्यु का समाचार हमारे लिए अलार्म ही होता है। ठीक से सुन लोगे तो मजे में हो लोगे।